
Privind declararea imobilului- Corp A şi a  terenului   aferent în suprafaţă de 4314 mp, situat în Timişoara, Calea Aradului  nr. 56, înscris în CF nr. 444738 Timişoara  ca bun  de uz   și  interes public local   precum   şi înaintarea cãtre Guvernul României a propunerii de emitere a unei hotãrâri de guvern pentru trecerea acestuia  din domeniul  public al Statului Român şi din administrarea Ministerului Educaţiei Naţionale în domeniul public al Municipiului Timişoara și  în administrarea   Consiliului Local
Având în vedere Referatul de aprobare al Primarului Municipiului Timișoara pentru proiectul de hotărâre cu nr..................... şi Proiectul de hotărâre privind declararea imobilului- Corp A şi a terenului  aferent în suprafaţă de 4314 mp, situat în Timişoara, Calea Aradului  nr. 56, înscris în CF nr. 444738 Timişoara  ca bun  de uz   și  interes public local   precum   şi înaintarea cãtre Guvernul României a propunerii de emitere a unei hotãrâri de guvern pentru trecerea acestuia  din domeniul  public al Statului Român şi din administrarea Ministerului Educaţiei Naţionale în domeniul public al Municipiului Timişoara și  în administrarea   Consiliului Local.

Facem următoarele precizări,

Imobilul situat în Timişoara, str. Calea Aradului nr.56, în care a funcţionat Liceul Tehnologic Agricol “Petru Botiş”, compus din clădire şcoala în regim de înălţime S.teh parţial +P+2E, sală de sport, atelier+spălătorie+centrală termică , ateliere, cantină, post trafo, cămin P+3E şi teren construit şi neconstruit în suprafaţă de 32.503mp a trecut în domeniul public al Municipiului Timişoara în conformitate cu art.166 alin.4 din Legea Învăţământului nr.84/1995, modificat în baza art.1 din O.U.G nr.30/14.04.2000 şi a fost preluat prin Protocolul predare-preluare nr. SC2000-001481/01.02.2001 încheiat între Inspectoratul Şcolar Judeţean Timiş şi Primăria Municipiului. 

Conform art.112 alin.2 din Legea Educaţiei Naţionale nr.1/2011, "Terenurile şi clădirile unităţilor de educaţie timpurie, de învăţământ preşcolar, şcolilor primare, gimnaziale şi liceale, inclusiv ale celorlalte niveluri de învăţământ din cadrul acestora, înfiinţate de stat, fac parte din domeniul public local şi sunt administrate de către consiliile locale".

Începând cu anul școlar 2015-2016 acest imobil a rămas disponibil în urma fuziunii prin absorbție a Liceului Tehnologic de Silvicultură „Casa Verde” cu Liceul Tehnologic Agricol „Petru Botiş”. Activitatea unităţii şcolare rezultate Liceul Tehnologic de Silvicultură şi Agricultură „Casa Verde”, desfăşurându-se în locaţia de pe Aleea Pădurea Verde nr.5.

La solicitarea Ministerului Educaţiei Naţionale prin H.C.L.M.T nr. 329/31.07.2015 s-a aprobat:

- schimbarea destinației imobilului ce aparține Liceului Tehnologic Agricol “Petru

Botiş”, constând Corp A - clădire școală Sthparţial+P+2E și a terenului aferent în suprafaţă de 4314 mp, situat în Timişoara str.Calea Aradului nr.56, înscris în C.F. nr. 404344 Timişoara provenit din C.F. vechi nr.18232, cu top nr. 23490/2, proprietatea publică a Municipiului Timişoara, cu destinaţia de unitatea de învăţământ preuniversitar de stat în spaţiu pentru desfăşurarea activităţii Inspectoratului Şcolar Judeţean Timiş şi a Casei Corpului Didactic;


- trecerea imobilului Corp clădire şcoală în regim Stehparţial+P+2E şi teren în suprafaţă de 4314 mp, înscrise în C.F. nr 444738 Timişoara cu nr. cad. 444738 din domeniul public al Municipiului Timişoara în domeniul public al statului şi în administrarea Ministerului Educaţiei Naţionale pentru desfăşurarea activităţii Inspectoratului Şcolar Judeţean Timiş şi a Casei Corpului Didactic.

Dezmembrarea terenului aferent clădirii şcoală în regim Stehparţial+P+2E a fost întocmită prin grija Inspectoratului Şcolar Judeţean Timiş şi a fost intabulată în cartea funciară, după care imobilul a fost predat cu Procesul Verbal de predare - primire încheiat la data de 10.08.2017. Terenul construit şi neconstruit în suprafaţă de 28.189 mp cu clădirile: sala de sport, spălătorie+ateliere, cantina S+P, post trafo P, cămin cu P+3E şi cămin cu P+3E, înscrise în C.F. nr. 444739 Timişoara au rămas în domeniul public al Municipiului Timişoara. 

Prin H.G. nr.18/17.01.2018, imobilul Corp A - clădire școală şi teren în suprafaţă de 4314 mp, situat în Timişoara, Calea Aradului nr. 56, înscris în C.F. nr. 444738 Timişoara cu nr. cad. 444738 a fost înscris în inventarul bunurilor din domeniul public al statului și a fost dat în administrarea Ministerului Educației Naționale pentru Inspectoratul Școlar Județean Timiș.

             Întrucât imobilul nu a fost ocupat de Inspectoratul Şcolar Judeţean Timiş şi de Casa Corpului Didactic şi nu au fost realizate lucrări de refuncţionalizare în vederea desfăşurării activităţiilor specifice, clădirea aflându-se în stare avansată de degradare, a fost adoptată H.C.L.M.T. nr. 54/702.2020 prin care s-a aprobat:

             - declararea imobilului Corp A şi teren în suprafaţă de 4314 mp, situat în Timişoara, Calea Aradului  nr. 56, înscris în C.F. nr. 444738 Timişoara cu nr. cad. 444738 din bun de interes public naţional în bun de interes public local care va fi utlizat pentru desfăşurarea învăţământului primar şi gimnazial al  Şcolii Gimnaziale nr 19. Lucrările de reabilitare a construcţiei se vor efectua de către Municipiul Timişoara.

               - înaintarea cãtre Guvernul României a propunerii de emitere a unei hotãrâri de guvern pentru trecerea imobilului  Corp A şi teren în suprafaţă de 4314 mp, situat în Timişoara, Calea Aradului  nr. 56, înscris în C.F. nr. 444738 Timişoara cu nr. cad. 444738 din proprietatea publică  a Statului Român în proprietatea publică a Municipiului Timişoara şi în administrarea Consiliului Local al Municipiului Timişoara;

                - retragerea dreptului de administrare al Ministerului Educaţiei Naţionale şi a dreptului de folosinţă al Inspectoratului Şcolar Judeţean Timiş şi al Casei Corpului  Didactic asupra imobilului Corp A şi teren în suprafaţă de 4314 mp, situat în Timişoara, Calea Aradului  nr. 56, înscris în C.F. nr. 444738 Timişoara cu nr. cad. 444738;

     Inspectoratul  Școlar Județean Timiș a formulat acțiune în instanță și a solicitat anularea H.C.L.M.T. nr.54/07.02.2020 și contravaloarea contractului de întocmire a Documentației de avizare a lucrărilor de investiții. Prin Sentința Civilă nr. 441/PI2021 din 21.04.202021 a Tribunalului Timiș, instanța de judecată a dispus anularea H.C.L.M.T. nr. 54/07.02.2020 și a respins în rest acțiunea formulată de ISJ Timiș. Împotriva Sentinței Civile nr. 441/PI2021 din 21.04.202021 a fost  declarat recurs atât de Inspectoratul Școlar Județean Timiș, cât și de Consiliul Local al Municipiului Timișoara și prin Decizia civilă nr. 1204/30.09.2021 a Curții de Apel Timișoara, recursurile au fost respinse.


În consecință, H.C.L.M.T. nr. 54/07.02.2020 a fost anulată ca urmare a Sentinței Civilă nr. 441/PI2021 din 21.04.202021 a Tribunalului Timiș.


Ținând cont de starea de degradare a imobilului  cât și  de  lipsa  infrastructurii  școlare în zona de nord a orașului, Administrația pentru Sănătate și Educație a Municipiului Timișoara, prin adresele cu nr. 322/22.02.2023 și nr .886/77.04.2023, a solicitat punctul de vedere al ISJ Timiș cu privire la revenirea Corpului A în regim de înălțime Stehparţial+P+2E și teren în suprafaţă de 4314 mp, situat în Timişoara, Calea Aradului nr. 56 în proprietatea publică a Municipiului Timișoara, în scopul  reintegrării în  infrastructura școlară  a unităților de  învățământ  preuniversitar   de stat de pe raza Municipiului Timișoara.  

Consiliul de administrație al ISJ Timiș, prin Hotărârea nr. 139/24.04.2023 și-a manifestat acordul cu privire la trecerea imobilului situat în Timişoara, Calea Aradului nr. 56, clădire Corp A în regim de înălțime Stehparţial+P+2E şi teren în suprafaţă de 4314 mp, înscris în C.F. nr. 444738 Timişoara cu nr. cad. 444738, provenit din C.F. 18232 cu nr. top. 23490/2, din domeniul public al Statului Român şi din administrarea Ministerului Educaţiei Naţionale pentru Inspectoratul Școlar Județean Timiș, în domeniul public al Municipiului Timişoara, în scopul reabilitării acestuia și ulterior a înființării unei noi unități de învățământ  preuniversitar. 

Având în vedere că zona de nord a oraşului este deficitară în ceea ce priveşte infrastructura necesară desfăşurării procesului de învăţământ preuniversitar și ținând  cont    ISJ Timiș  are  un  nou   sediu pentru  desfășurarea  activităților specifice, se impune demararea procedurilor de trecere a Corpului A de clădire  în regim  de înaltime Stehparţial+P+2E şi teren în suprafaţă de 4314 mp, situat în Timişoara, Calea Aradului  nr. 56 din domeniul public al Statului Român şi din administrarea Ministerului Educaţiei Naţionale în domeniul public al Municipiului Timișoara. 


Potrivit art. 292 alin 1), 3), 5) şi 6) din OUG nr. 57 privind Codul administrativ, trecerea unui bun din domeniul public al statului în domeniul public al unei unităţi administrativ-teritoriale se face la cererea consiliului local, prin hotărâre a Guvernului. Cererea se aprobă prin hotărâre a consiliului local şi se face doar în situaţia în care bunul se află situat pe raza teritorială a unităţii administrativ-teritoriale care solicită trecerea, cu excepţia cazului în care prin lege nu se specifică altfel şi bunul este declarat de interes public local. Hotărârea de guvern este iniţiată de guvern, prin ministerele de resort sau prin organele de specialitate ale administraţiei publice centrale din subordinea guvernului sau a ministerelor de resort, după caz, pentru bunurile aparţinând domeniului public al statului potrivit prevederilor art 287 lit a) din OUG nr. 57 privind Codul Administrativ.

Având în vedere cele expuse mai sus apreciem că:
             Proiectul de hotărâre privind declararea imobilului- Corp A şi a  terenului   aferent în suprafaţă de 4314 mp, situat în Timişoara, Calea Aradului  nr. 56, înscris în CF nr. 444738 Timişoara  ca bun  de uz   și  interes public local   precum   şi înaintarea cãtre Guvernul României a propunerii de emitere a unei hotãrâri de guvern pentru trecerea acestuia  din domeniul  public al Statului Român şi din administrarea Ministerului Educaţiei Naţionale în domeniul public al Municipiului Timişoara și  în administrarea   Consiliului Local, îndeplinește condițiile pentru a fi supus dezbaterii și aprobării în plenul Consiliului Local al Municipiului Timișoara.

